gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7188, del 09-01-2014 (2013/12814)

Notificació de la interlocutòria de rectificació dictada en el juí verbal número 1686/2012.
-------------------------------------------------------------------------------------------

### Dades del document

Número de DOGV
:   7188

Data del DOGV
:   09-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2013/12047


Organisme emissor
:   Jutjat de Primera Instància Número 6 de València

Tipus de document
:   Anunci

Notificació de la interlocutòria de rectificació dictada en el juí verbal número 1686/2012. [2013/12527]  
Juí verbal 001686/2012  
Part demandant: Gas Natural Servicios SDG, SA.  
Part demandada: Vicente Campoverde Atoche.  
Sobre: altres verbals.  
En el juí a què es fa referència s'ha dictat la resolució que té el text que, literalment, és com seguix:  
Procediment: Juí verbal 001686/2012  
Demandant: Gas Natural Servicios SDG, SA.  
Procurador: Elena Medina Cuadros.  
Demandat: Vicente Campoverde Atoche.  
Interlocutòria número 202/13 BIS  
Jutge que la dicta: David Gericó Sobrevela.  
Lloc: València.  
Data: 2 de desembre de 2013.  
Part dispositiva  
«Es rectifica la sentència dictada el 25 de novembre de 2013 en la seua dispositiva, on es diu Teodoro García Ibiza, ha de dir Vicente Campoverde Atoche.  
Mode d'impugnació: per mitjà de recurs de reposició davant d'este Jutjat, no obstant això, es durà a efecte el que s'ha disposat.  
El recurs haurà d'interposar-se per escrit en el termini de cinc dies hàbils comptats des del següent de la notificació, amb expressió de la infracció comesa a juí de la persona recurrent, sense els requisits del qual no s'admetrà el recurs (arts. 451 i 452 de la LECn).  
Així mateix, no s'admetrà si a l'interposar-lo la part no acredita haver consignat en l'entitat Banesto i en el «compte de depòsits i consignacions» número 79354810417690862536 4444 0000 01 728659 obert a nom d'este Jutjat, amb referència al present procediment la quantitat de vint-i-cinc (25) euros en concepte de dipòsit per a recórrer, de conformitat amb la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre).  
  
Ho acorda i firma el jutge. En done fe».  
Atés que es desconeix el domicili o la residència actuals de la part demandada, per provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació de l'actuació de rectificació a Vicente Campoverde Atoche.  
  
L'estenc jo, la secretària judicial, per a fer constar que el present edicte ha quedat fixat en el dia de hui en el tauler d'anuncis.  
En done fe.  
  
València, 3 de desembre de 2013.- La secretària judicial: Carmen Rodero Monreal.
Diari Oficial de la Generalitat Valenciana


Sumari del DOGV 7341, del 19-08-2014 (2014/7751)

Informació pública de modificació número 16, relativa a l'execució de les sentències dels recursos contenciosos administratius 1213/07 i 1533/07, en el sector ZO-4, del pla general d'ordenació urbana.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7341

Data del DOGV
:   19-08-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/7751


Data del document
:   18-08-2014

Organisme emissor
:   Ajuntament de Guardamar del Segura

Tipus de document
:   Anunci

Descriptors 

:   * Guardamar del Segura
    * administració local
    * pla d'urbanisme

Informació pública de modificació número 16, relativa a l'execució de les sentències dels recursos contenciosos administratius 1213/07 i 1533/07, en el sector ZO-4, del pla general d'ordenació urbana. [2014/7751]  
Carmen Verdú García, alcaldessa presidenta de l'Ajuntament de Guardamar del Segura (Alacant), fa saber:  
Que de conformitat a l'acord adoptat pel ple de la corporació, en sessió celebrada el dia 13 d'agost 2014, se sotmet a informació pública la modificació puntual número 16 del Pla General de Guardamar del Segura relativa a execució de sentències en el sector ZO-4, objecte del present expedient, per raó d'un mes, per mitjà d'edicte publicat en el tauler d'anuncis de la corporació, en un diari oficial d'àmplia difusió en la localitat i en el Diari Oficial de la Comunitat Valenciana, a comptar de l'endemà de la publicació de l'esmentat anunci en el DOCV, perquè els interessats puguen formular al·legacions i observacions que estimen oportunes, advertint que no s'admetran més al·legacions que les referides a l'adequació de la modificació al contingut de la disposició judicial.  
Durant el període d'informació pública es podrà consultar l'esmentada documentació en l'Àrea d'Urbanisme de l'Ajuntament de Guardamar del Segura, durant els dies laborables de dilluns a divendres de 09.00 a 14.00 hores.  
Cosa que es fa pública de conformitat al que disposen els articles 90 i 83.2 de la Llei 16/2005, de 30 de desembre, de la Generalitat, Urbanística Valenciana (LUV), i article 223.5 del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística.  
  
Guardamar del Segura, 18 d'agost de 2014.- L'alcaldessa: Carmen Verdú García.
Diari Oficial de la Generalitat Valenciana


Sumari del DOGV 7390, del 28-10-2014 (2014/9624)

Notificació de la sentència dictada en el juí verbal número 324/2013.
---------------------------------------------------------------------

### Dades del document

Número de DOGV
:   7390

Data del DOGV
:   28-10-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/9624


Organisme emissor
:   Jutjat de Primera Instància Número 11 de València

Tipus de document
:   Edicte

Notificació de la sentència dictada en el juí verbal número 324/2013. [2014/9624]  
Inmaculada Ripollés Martínez, secretària del Jutjat de Primera Instància número 11 de València, faig saber que en el procés de juí verbal 324/2013, seguit a instàncies d'Universidad Europea de Madrid, SLU, contra Gonzalo Suárez de Lezo Espinos, en parador ignorat, s'ha dictat la sentència, de data 3 de desembre de 2013, que té l'encapçalament i la dispositiva que, literalment, són com seguix.  
  
«Sentència número 179/2013  
València, 3 de desembre de 2013  
Dispositiva  
Estime la demanda presentada per Universidad Europea de Madrid, SLU, contra Gonzalo Suárez de Lezo Espinos, i condemne Gonzalo Suárez de Lezo Espinos a satisfer a l'actora la suma de 1.616 euros; amb condemna expressa a costes a la part demandada.  
Comuniqueu esta resolució a les parts i feu-los saber que, en contra, no s'hi pot interposar cap recurs d'apel·lació.  
Així ho pronuncie, mane i firme.»  
  
Atés que es desconeix el domicili o la residència actuals de la part demandada, per diligència d'ordenació de 2 de setembre de 2014, de conformitat amb el que disposen els articles 156.4 i 164 de la Llei d'Enjudiciament Civil 1/2000, he ordenat publicar este edicte en el Diari Oficial de la Comunitat Valenciana.  
  
València, 2 de setembre de 2014.- La secretària judicial: Inmaculada Ripollés Martínez.
Diari Oficial de la Generalitat Valenciana


Sumari del DOGV 7420, del 10-12-2014 (2014/11472)

RESOLUCIÓ de 4 de desembre de 2014, de la Direcció General de Recursos Humans, per la qual se cita els interessats en el procediment abreujat número 000480/2014 a comparéixer en la via jurisdiccional.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7420

Data del DOGV
:   10-12-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/11743


Data del document
:   04-12-2014

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 4 de desembre de 2014, de la Direcció General de Recursos Humans, per la qual se cita els interessats en el procediment abreujat número 000480/2014 a comparéixer en la via jurisdiccional. [2014/11126]  
El Jutjat Contenciós Administratiu número 7 de València, ha reclamat a esta Direcció General l'expedient referit al procediment que es descriu:  
1. Recurrent: Sindicat de Treballadores i Treballadors de l'Administració i Servicis Públics-Intersindical Valenciana (STAS-IV).  
2. Descripció: recurs contra la Resolució de 13 de setembre de 2013, de la Direcció General de Recursos Humans de la Conselleria d'Hisenda i Administració Pública, publicada en Diari Oficial de la Comunitat Valenciana de 17 de setembre de 2013, per la qual s'adapta la classificació de lloc de treball de la Generalitat a la Llei 10/2010, de la Generalitat, d'Ordenació i Gestió de la Funció Pública Valenciana, i Decret 56/2013, de 3 de maig, del Consell, i s'aproven les relacions de llocs de treball de l'administració al servici del Consell.  
  
3. Referència del tribunal: procediment abreujat núm. 000480/2014.  
D'acord amb el que preveu l'article 49 de la llei reguladora de la jurisdicció contenciosa administrativa, s'acorda remetre al Jutjat l'expedient de referència i citar els interessats en el procediment descrit a fi que puguen comparéixer en la via jurisdiccional en el termini de 9 dies si ho estimen convenient.  
  
València, 4 de desembre de 2014.- La directora general de Recursos Humans: Ana Brugger Navarro.
Diari Oficial de la Generalitat Valenciana


Sumari del DOGV 7326, del 28-07-2014 (2014/6739)

Notificació i citació a compareixença a les persones interessades en el procediment ordinari número 5/000412/2014, de la Sala Contenciosa Administrativa, Secció Quinta, del Tribunal Superior de Justícia de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7326

Data del DOGV
:   28-07-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/6739


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació i citació a compareixença a les persones interessades en el procediment ordinari número 5/000412/2014, de la Sala Contenciosa Administrativa, Secció Quinta, del Tribunal Superior de Justícia de la Comunitat Valenciana. [2014/6739]  
Per acord dictat en la Sala Contenciosa Administrativa, Secció Quinta, del Tribunal Superior de Justícia de la Comunitat Valenciana, s'ordena la remissió de l'expedient administratiu, en el procediment ordinari número 5/000412/2014, NIG: 46249-29-7-8371-7026472, interposat per Asistencia Autos Vip, SL, contra la resolució de la Conselleria d'Infraestructures, Territori i Medi Ambient per la qual es desestimen per silenci administratiu la sol·licitud d'autoritzacions VTC i el recurs d'alçada contra denegació de sol·licitud d'autoritzacions VTC.  
  
Així mateix, i d'acord amb el que disposa la Llei 29/1998, de 13 de juliol, Reguladora de la Jurisdicció Contenciosa Administrativa, se cita totes les persones interessades perquè compareguen i es personen en les actuacions davant de l'esmentat tribunal, en el termini de nou dies següents a la publicació del present anunci.  
  
València, 4 juliol de 2014.- El director general de Transports i Logística: Carlos J. Eleno Carretero.
Diari Oficial de la Generalitat Valenciana


Sumari del DOGV 7305, del 27-06-2014 (2014/6003)

ACORD de 13 de juny de 2014, del Consell, pel qual s'autoritzen transferències de crèdits entre capítols i programes de la Conselleria de Benestar Social, per import de 37.449,65 euros. Expedient 16.010/14-057.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7305

Data del DOGV
:   27-06-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6003


Data del document
:   13-06-2014

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 13 de juny de 2014, del Consell, pel qual s'autoritzen transferències de crèdits entre capítols i programes de la Conselleria de Benestar Social, per import de 37.449,65 euros. Expedient 16.010/14-057. [2014/6003]  
El Consell, en la reunió del dia 13 de juny de 2014, va adoptar l'acord següent:  
  
A instàncies de l'Advocacia General de la Generalitat, la Conselleria de Benestar Social ha iniciat un procés de canvi de règim jurídic del personal que en les direccions territorials de Benestar Social ha de portar a terme l'assessorament tècnic i l'assistència jurídica en actuacions relatives als menors en situació de guarda o tutela, acolliment en família o en centres residencials, així com a les persones majors d'edat incapaces o presumptament incapaces, quan una resolució judicial designa la Generalitat com a administradora de béns, cuidadora, tutora o defensora judicial de les persones mencionades anteriorment.  
  
Davant de l'actual recurs a la contractació administrativa d'este servici amb personal extern a l'Administració, s'entén en este moment que les dites funcions han de ser exercides per personal funcionari, que implique participació directa o indirecta en l'exercici de potestats públiques o en la salvaguarda dels interessos generals.  
En este sentit, i en virtut del que disposa l'article 19 de la Llei 6/2013, de 26 de desembre, de Pressupostos de la Generalitat per a l'exercici 2014, a proposta del conseller d'Hisenda i Administració Pública, el Consell   
  
  
ACORDA  
  
Primer  
S'autoritza una minoració de crèdit en les aplicacions 20.36.04.525.23.9 i 72.85.67.529.04.7 per imports de 29.438,68 i 8.010,97 euros, respectivament.  
  
Segon  
S'autoritza l'increment del pressupost de gastos en l'aplicació 28.35.30.755.88.25 per import de 37.449,65 euros.  
  
València, 13 de juny de 2014  
  
El vicepresident i secretari del Consell,  
JOSÉ CÍSCAR BOLUFER
Diari Oficial de la Generalitat Valenciana


Sumari del DOGV 7312, del 08-07-2014 (2014/6312)

Notificació de requeriment de documentació administrativa a diverses empreses.
------------------------------------------------------------------------------

### Dades del document

Número de DOGV
:   7312

Data del DOGV
:   08-07-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/6312


Organisme emissor
:   Institut Valencià de Competitivitat Empresarial

Tipus de document
:   Anunci

Notificació de requeriment de documentació administrativa a diverses empreses. [2014/6312]  
Intentada la notificació en els termes i de conformitat amb el procediment contemplat per l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú, sense haver-se pogut practicar, per mitjà d'este anunci es procedix a notificar el requeriment d'aportació de documentació administrativa a les empreses que a continuació es ressenyen:  
  
  
Assumpte: requeriment de documentació administrativa (llicència d'obertura/activitat o comunicació ambiental).  
  
Beneficiària: Excavaciones Ponce y Bello, SL  
Domicili: Travessia, 24, 03983 Novelda (Alacant)  
  
Beneficiari: José Joaquín Soler Álvarez  
Domicili: plaça de Vicent Andrés Estellés, 1, 13 (1G), 46015 Xirivella (València)  
  
Beneficiària: Information Technologies For Process  
Domicili: carrer de Herrero, 31, 12518 Castelló de la Plana  
  
Beneficiària: Servitec Servicios Informáticos  
Domicili: avinguda d'Ausiàs March, 79, entresòl 1r, 46630 València  
  
  
Beneficiària: Lite Internet Solutions  
Domicili: carrer de Salamanca, 4, 2, 46171 València  
  
Beneficiària: Loren Buigues Publicidad, SL  
Domicili: avinguda de Barcelona, 92, 5t, 37a, 46245 Torrent (València)  
  
Beneficiària: Publikalia Comunicación, SL  
Domicili: avinguda del Rei Joan Carles I, 14 B, 8a, 46608 Torrent (València)  
  
Se li concedix un termini de 10 dies hàbils, comptats des de l'endemà de la publicació d'este edicte, perquè remeta la documentació requerida, amb l'advertència que si així no ho fera es procedirà a la revocació de l'ajuda concedida.  
  
València, 26 de juny de 2014.- El director general de l'IVACE: Joaquín Ríos Casanova.
Diari Oficial de la Generalitat Valenciana


Sumari del DOGV 7287, del 03-06-2014 (2014/4650)

RESOLUCIÓ de 15 de maig de 2014, de la Direcció General d'Innovació, Ordenació i Política Lingüística, per la qual es revoca l'adscripció de l'IES L'Alcalatén de l'Alcora a la Xarxa de Centres Docents Plurilingües de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7287

Data del DOGV
:   03-06-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/4650


Data del document
:   15-05-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 15 de maig de 2014, de la Direcció General d'Innovació, Ordenació i Política Lingüística, per la qual es revoca l'adscripció de l'IES L'Alcalatén de l'Alcora a la Xarxa de Centres Docents Plurilingües de la Comunitat Valenciana. [2014/4650]  
L'Orde 19/2011, de 5 d'abril, de la Conselleria d'Educació, per la qual s'establix la Xarxa de Centres Docents Plurilingües en la Comunitat Valenciana (DOCV 6503, 15.04.2011), diu en l'article 2.1 que els centres que en formen part oferiran en la seua proposta curricular almenys una àrea, matèria o mòdul no lingüístic en un idioma estranger preferiblement l'anglés i, a més, garantiran un ús equilibrat de les dos llengües oficials de la Comunitat Valenciana. A més, en l'article 3.1 dicta que estos centres es comprometran a l'ampliació de l'oferta de les diferents àrees, matèries o mòduls de caràcter no lingüístic que s'impartisquen en llengua estrangera.  
Comprovat que en l'IES L'Alcalatén de l'Alcora, amb codi 58101192, no es donen les condicions per a continuar adscrit a esta xarxa, vista l'acta del Consell Escolar en què es va aprovar deixar de formar part de la Xarxa de Centres Docents Plurilingües i vista la memòria de seguiment i avaluació remesa pel mateix centre on es verifica que no s'han aconseguit les finalitats i els principis establits en els apartats 2.1 i 3.1 de l'Orde 19/2011.  
En virtut de les facultats que m'atorga el Decret 190/2012, de 21 de desembre, del Consell (DOCV 6929, 24.12.2012), i atenent el que prescriu l'Orde 19/2011, de 5 d'abril, de la Conselleria d'Educació, per la qual s'establix la Xarxa de Centres Docents Plurilingües en la Comunitat Valenciana, resolc:  
  
Primer  
Revocar l'apartat de la Resolució de 20 de febrer de 2012, d'esta Direcció General d'Innovació, Ordenació i Política Lingüística, on consta l'adhesió de l'IES L'Alcalatén a l'esmentada xarxa en el curs 2012-2013.  
  
Segon  
Esta resolució tindrà efectes a partir de l'inici del curs escolar 2014-2015.  
  
València, 15 de maig de 2014.- La directora general d'Innovació, Ordenació i Política Lingüística: Beatriz Gascó Enríquez.
Diari Oficial de la Generalitat Valenciana


Sumari del DOGV 7377, del 08-10-2014 (2014/9176)

DECRET 173/2014, de 3 d'octubre, del Consell, pel qual es concedix l'Alta Distinció de la Generalitat a Sa Majestat el Rei d'Espanya, Felipe VI.
------------------------------------------------------------------------------------------------------------------------------------------------

### Dades del document

Número de DOGV
:   7377

Data del DOGV
:   08-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9176


Data del document
:   03-10-2014

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 173/2014, de 3 d'octubre, del Consell, pel qual es concedix l'Alta Distinció de la Generalitat a Sa Majestat el Rei d'Espanya, Felipe VI. [2014/9176]  
El Consell, per mitjà del Decret 28/1986, de 10 de març, modificat pel Decret 177/2003, de 12 de setembre, va crear l'Alta Distinció de la Generalitat, per a premiar les persones físiques o jurídiques que s'hagen distingit en la seua activitat al servici dels interessos generals i peculiars de la Comunitat Valenciana.  
En reconeixement als mencionats valors, el Consell ha acordat concedir l'Alta Distinció de la Generalitat al Rei d'Espanya, Felipe VI.  
El 18 de juny de 2014 el rei Juan Carlos va posar fi a 39 anys de regnat amb la sanció i promulgació de la Llei d'Abdicació en la persona del seu fill, que va ser proclamat Rei d'Espanya el 19 de juny. En el seu discurs davant de les Corts Generals, Felipe VI es va comprometre amb tots els espanyols a preservar el patrimoni col·lectiu dels drets i de les llibertats, a treballar amb voluntat integradora, i a donar exemple de transparència, honestedat i virtut cívica, i revalidava així la confiança depositada pels espanyols en la institució monàrquica amb l'aprovació de la Constitució de 1978.  
Així doncs, en reconeixement a la seua vocació de servici i al compromís assumit per a contribuir a un espai de convivència renovat, responsable i solidari, amb la deliberació prèvia del Consell, en la reunió del dia 3 d'octubre de 2014,  
  
  
DECRETE  
  
Concedir l'Alta Distinció de la Generalitat a Sa Majestat el Rei d'Espanya, Felipe VI.  
  
València, 3 d'octubre de 2014  
  
El president de la Generalitat,  
ALBERTO FABRA PART